ગુજરાત કોંગ્રેસ જ્યાં એક તરફ ગુજરાત વિધાનસભાની ચૂંટણી જીતવાની વાતો કરે છે, ત્યાં ભાજપે તેના જીતવાની નહીંવત સંભાવના પર પણ શૂન્ય મૂકી દીધું હોય તેવું જોરદારની રાજકીય ચાલ રમી છે. જોકે સીધી રીતે આ લેખમાં લખેલી તમામ વાત કોઇ પક્ષ સ્વીકારવા તૈયાર નહીં થાય પણ એક પછી એક બનેલી ઘટનાઓ તે વાતની સાક્ષી છે કે કોંગ્રેસને કંઇ સમજાય તે પહેલા જ તેનું રામ નામ સત્ય થઇ ગયું છે. શરૂઆત કરીએ શંકર સિંહ વાઘેલાથી, બાપુ ચૂંટણી આવતા પહેલાથી જ નાખુશ હતા. અને જૂની ચૂંટણીને પણ યાદ કરીએ તો કોંગ્રેસ હંમેશાથી પક્ષની લડાઇમાં જ એટલું વ્યસ્ત રહ્યું છે કે, ગુજરાત વિધાનસભાની ચૂંટણી પર ફોકસ કદી કરી જ નથી શક્યું.